Joe Biden, bilanț impresionant după prima zi de mandat. A semnat 15 ordine executive prin care vrea să repare ce "a stricat" Trump.
Preşedintele american Joe Biden a anunțat miercuri că a semnat mai multe ordine executive "curajoase". Joe Biden a semnat documente privind "criza Covid", "criza economică" şi "criza climatică". Noul preşedinte al SUA a precizat că vrea să îşi ţină promisiunile făcute poporului american în campania electorală.
Președintele SUA, Joe Biden, a început să anuleze unele dintre politicile cheie ale lui Donald Trump, la câteva ore după ce a depus jurământul, informează BBC.În primele documente semnate din poziția de președinte, el a semnat 15 ordine executive. Primul dintre acestea este menit să stimuleze răspunsul federal la criza coronavirusului.Celelalte ordine au inversat poziția administrației Trump față de schimbările climatice și imigrație. Joe Biden a declarat că este vorba despre documente referitoare la "criza Covid", "criza economică" şi "criza climatică", acestea fiind prioritare. Ordinele executive semnate de preşedinte nu necesită aprobarea Congresului.Oficiali ai noii administraţii au spus că Biden va emite curând noi ordine executive. Ei au subliniat că situaţia actuală a ţării impune măsuri imediate.Prin comparaţie, după două săptămâni la Casa Albă, Donald Trump semnase doar opt ordine, iar Barack Obama, nouă.